ત્રિવિધ ઋણમાંથી મુક્ત થવાનો આ દિવસોમાં વિચાર કરવાનો, અેટલું જ નહીં પણ આપણામાં આ સમજણ આવતાં જ તે બીજાને પણ આપવાની. શ્રદ્ધાથી થાય તે શ્રાદ્ધ, પણ આજે તો સૌ શ્રદ્ધાનું શ્રાદ્ધ કરી બેઠા છે. પરિણામે માનવજીવનના સંબંધો ભાવનાશૂન્ય, મમત્વરહિત અને યંત્રવત્ બન્યા છે. ચાર્વાક્ની પરંપરાના લોકો આજે પણ શ્રાદ્ધની મશ્કરી કરે છે, પણ તેઓ માનવજીવનનનો ખરો મર્મ સમજ્યા નથી. પશ્ચિમનાં ચશ્માંથી પૂર્વને જોનારા પૂર્વનું હૃદય શી રીતે સમજી શકે? અહીં બ્રાહ્મણોને ખવડાવેલું પિતૃઓને જો પહોંચતું હોય તો મુંબઇમાં ખાધેલું દિલ્હીમાં રહેનારને કેમ નહીં પહોંચતું હોય? એવી એમની દલીલ છે. • શાસ્રી હિમાંશુ વ્યાસ